Pvris

Οι Pvris (προφέρεται "Πάρις", γράφεται "PVRIS") είναι ένα αμερικανικό εναλλακτικό ροκ συγκρότημα από το Λόουελ της Μασαχουσέτης, αποτελούμενο από δύο μέλη, την τραγουδίστρια, τραγουδοποιό και μουσικό, Λίντσεϊ Γκερντ Γκανόλφσεν, γνωστή ως Λιν Γκαν, και τον μπασίστα, Μπράιαν Μακντόναλντ. Ήταν αρχικά μία metalcore μπάντα που σχηματίστηκε το 2012 με το όνομα "Operation Guillotine" και απαρτιζόταν από πέντε μέλη, εκ των οποίων μόνο η Γκανν και ο Μακντόναλντ παραμένουν μέχρι και σήμερα. Σύντομα μετά τη διαμόρφωσή του, το συγκρότημα μετονομάστηκε σε "Paris", το οποίο άλλαξε ξανά σε "PVRIS" το 2013 λόγω νομικής φύσης ζητημάτων.

Από το 2012, έχουν κυκλοφορήσει αρκετά singles, μεταξύ των οποίων και διασκευές δημοφιλών ποπ τραγουδιών, όπως το "Chandelier" της Sia, και δύο EPs. Το πρώτο EP τους με τον ομώνυμο τίτλο Paris, κυκλοφόρησε τον Μάρτιο του 2013 από τους ίδιους, χωρίς να έχουν ακόμα συμβόλαιο ή να συνεργάζονται με κάποια δισκογραφική εταιρεία. Το δεύτερο EP με τίτλο Acoustic κυκλοφόρησε με την ίδια μέθοδο τον Απρίλιο του 2014. Σημείο αναφοράς στη δισκογραφία και καριέρα τους αποτελούν οι κυκλοφορίες του πρώτου άλμπουμ τους, White Noise, το 2014, καθώς και του δεύτερου, με τίτλο All We Know of Heaven, All We Need of Hell, το 2017. Τον Οκτώβριο του 2019 κυκλοφόρησαν το τρίτο τους EP με τίτλο Hallucinations, σε συνεργασία με την δισκογραφική εταιρεία Warner Records Inc. Το τρίτο στούντιο άλμπουμ τους, Use Me, αν και προοριζόταν να κυκλοφορήσει τον Μάιο του 2020, ανακοινώθηκε πως θα αναβαλλόταν για τις 10 Ιουλίου λόγω της πανδημίας του COVID-19. Τελικά, μετά από περαιτέρω καθυστερήσεις, κυκλοφόρησε στις 28 Αυγούστου του 2020, καθώς η τραγουδίστρια έδωσε προτεραιότητα στο να αφιερώσει χρόνο σε εθελοντικές και φιλανθρωπικές δράσεις και εκδηλώσεις που αφορούσαν στο κίνημα Black Lives Matter.

Λίγο πριν την κυκλοφορία του τρίτου άλμπουμ τους, στις 26 Αυγούστου του 2020, το συγκρότημα ανακοίνωσε στο Twitter πως διακόπτει τη συνεργασία του με τον Άλεξ Μπαμπίνσκι, λόγω κατηγοριών που προσάπτονται στον τελευταίο για σεξουαλική παρενόχληση. Ο ίδιος αργότερα τις αρνήθηκε με δική του δημοσίευση από τον προσωπικό του λογαριασμό , δηλώνοντας πως είναι πρόθυμος να κινηθεί νομικά προκειμένου να υπερασπίσει τον εαυτό του και να αποδείξει την αθωότητά του. Παρ 'όλα αυτά δέχτηκε την απόφασή των Γκαν και Μακντόναλντ όσον αφορά την αποχώρησή του από τους Pvris.

Μέλη 

 Λιν Γκαν - κύρια φωνητικά, κιθάρα, πλήκτρα (2012-σήμερα)
 Μπράιαν Μακντόναλντ - μπάσο, πλήκτρα (2012-σήμερα)

Πρώην Μέλη 

 Κάιλ Άντονι - φωνητικά (2012)
 Μπραντ Γκρίφιν - ντραμς, φωνητικά (2012-2013)
 Άλεξ Μπαμπίνσκι - βασική κιθάρα, πλήκτρα (2012-2020)

Μουσικό Είδος 
Tο στυλ τους ενσωματώνει μία ποικιλία διαφόρων κατηγοριών μουσικής, όπως εναλλακτική ροκ, ηλεκτρονική ποπ, ποπ-ροκ, synth-pop, alt-pop, συχνά σε συνδυασμούς με στοιχεία ψυχεδελικής ποπ και EDM, αναμειγμένα αρμονικά με τις μελωδίες μουσικών οργάνων και τα φωνητικά, συγκροτώντας έναν ιδιαίτερο και πρωτότυπο ήχο. Η μουσική τους χαρακτηρίζεται ως πιο "underground" και λιγότερο εμπορική.

Δισκογραφία

Άλμπουμ 

 White Noise (2014, Δισκογραφική Εταιρεία Rise)
 All We Know of Heaven, All We Need of Hell (2017, Δισκογραφική Εταιρεία Rise)
 Use Me (2020, Δισκογραφική Εταιρεία Warner Records Inc.)

EP (Extended Plays) 

 Paris (2013, κυκλοφόρησε από τους ίδιους χωρίς τη μεσολάβηση δισκογραφικής εταιρείας)
 Acoustic (2014, κυκλοφόρησε από τους ίδιους χωρίς τη μεσολάβηση δισκογραφικής εταιρείας)
 Hallucinations (2019, Δισκογραφική Εταιρεία Warner Records Inc.)

Βραβεία και Υποψηφιότητες

Παραπομπές

Εξωτερικοί Σύνδεσμοι 

 Επίσημη Ιστοσελίδα των Pvris

 Pvris στο Youtube
 Ιστοσελίδα της δισκογραφικής εταιρείας Rise Records
 Ιστοσελίδα της δισκογραφικής εταιρείας Warner Records Inc.
 Ιστοσελίδα του μουσικού περιοδικού Kerrang!
 Ιστοσελίδα των Μουσικών Βραβείων της Βοστώνης
 Ιστοσελίδα του μουσικού περιοδικού Alternative Press
 Ιστοσελίδα του μουσικού περιοδικού Rock Sound

Αμερικανικά rock συγκροτήματα
Συγκροτήματα της εναλλακτικής ροκ